**§ 18. ՄԹՆՈԼՈՐՏԱՅԻՆ ՃՆՇՈՒՄ. ՉԱՓՈՒՄԸ, ՓՈՓՈԽՈՒԹՅՈՒՆՆԵՐԸ: ՔԱՄԻ (ՈՒԺԸ, ՈՒՂՂՈՒԹՅՈՒՆԸ ԵՎ ԱՐԱԳՈՒԹՅՈՒՆԸ): ՏԵՂԱԿԱՆ ՔԱՄԻՆԵՐ (ԲՐԻԶ, ԼԵՌՆԱՀՈՎՏԱՅԻՆ ՔԱՄԻՆԵՐ): ՔԱՄԻՆԵՐԻ ՎԱՐԴ**

Ուսուցիչ-------------------------------------

|  |
| --- |
| Առարկան - Աշխարհագրություն |
| Դասարանը – 7-րդ | Ուստարի – 2021-2022 | Կիսամյակը – 1-ին |
| Թեման | ՄԹՆՈԼՈՐՏԱՅԻՆ ՃՆՇՈՒՄ. ՉԱՓՈՒՄԸ, ՓՈՓՈԽՈՒԹՅՈՒՆՆԵՐԸ: ՔԱՄԻ (ՈՒԺԸ, ՈՒՂՂՈՒԹՅՈՒՆԸ ԵՎ ԱՐԱԳՈՒԹՅՈՒՆԸ): ՏԵՂԱԿԱՆ ՔԱՄԻՆԵՐ (ԲՐԻԶ, ԼԵՌՆԱՀՈՎՏԱՅԻՆ ՔԱՄԻՆԵՐ): ՔԱՄԻՆԵՐԻ ՎԱՐԴ |
| Դասի նպատակը | Զարգացնել մթնոլորտային ճնշման փոփոխության և քամիների առաջացման մեխանիզմների մասին գիտելիքները: Ձևավորել կարողություններ քամու ուժ, արագություն, ուղղություն որոշելու, դրանց և քամիների վարդի կիրառական նշանակությունը հասկանալու վերաբերյալ:Զարգացնել սովորողների վերլուծական կարողությունները:  |
| Վերջնարդյունքները | Արդյունքում սովորողը պետք է կարողանա.*Բացատրել* մթնոլորտային ճնշման փոփոխությունը, տեղական քամիների առաջացումը: *Բնորոշել* քամու ուժը, արագությունը, ուղղությունը՝ դրանք ցույց տալով հողմացույցի վրա:*Կառուցել* քամիների վարդ (ցանկալի է իր բնակավայրի մոտ գտնվող օդերևութաբանական կայանի տվյալների հիման վրա):*Բացատրել* բրիզների և լեռնահովտային քամիների առաջացման մեխանիզմը: |
| Ընդհանրական խաչվող հասկացությունները |  *Օրինաչափություններ* Օդի հորիզոնական շարժումը բարձր ճնշման մարզից դեպի ցածր ճնշման մարզ:Ծովի մակարդակից բարձրանալիս մթնոլորտային ճնշումը նվազում է յուրաքանչյուր 100 մ-ին 10 մմ-ով: |
| Միջառարկայական կապերը | **Հայոց լեզու -** Վերլուծել և ընկալել տարբեր բնույթի գրական հայերեն տեքստեր և հասկանալ դրանց հիմնական գաղափարը: Ձևակերպել ընտրված նպատակին, խնդիրներին և լսարանին համապատասխան գրագետ  բանավոր և գրավոր խոսք, այդ թվում՝ հրապարակային խոսք, կիրառել ոչ վերբալ հաղորդակցման տարատեսակ միջոցներ:**Բնություն -** Կարողանալ բացատրել մթնոլորտի տաքացումն ու ջերմաստիճանը, մթնոլորտային ճնշումը, օդի խոնավությունը, մթնոլորտային տեղումների առաջացումը, եղանակ և կլիմա հասկացությունները:**Մաթեմատիկա -** Կարողանալ կատարել թվաբանական գործողություններ տոկոսի, ջերմաստիճանի և օդի ճնշման ցուցանիշների հետ: |
| Անհրաժեշտ նյութեր, տեխնիկական միջոցներ | Ուսումնառության նոր նյութ, պրոյեկտոր, գրատախտակ, մարկեր, Ա3 թղթեր: |
| Ուսուցման մեթոդներ | Մտագրոհ, տեսանյութի դիտում, աշխատանք տեքստով, այցելություն պատկերասրահ:  |
| **ԴԱՍԻ ԸՆԹԱՑՔԸ** |
| **Դասի փուլերը** | **Փուլի խնդիրները** | **Ուսուցչի****գործողությունները** | **Աշակերտի գործողությունները** |
| 1. Կազմակեր­պչա­կան մաս (1-2 րոպե) | Կազմակերպել դասի սկիզբը։ | Ողջունում է աշակերտ­նե­րին, նշում բացականերին: | Ողջունում են ուսուցչին, պատասխանում են ուսուցչի հարցերին: |
| 2. Տնային աշ­խա­­տանքի ստուգում (3-4 րոպե) | Պարզել սովորողների կողմից անցած նյութի յուրացման աստիճանը, առկա խնդիր­ները: | Հարցերի միջոցով պարզում է եղանակի, եղանակաստեղծ տարրերի, օդի ջերմաստիճանի չափման և ընթացքի, Երկրի վրա ջերմության անհավասարաչափ բաշխման մասին ձեռք բերած գիտելիքներն ու կարողությունները, տալիս է հա­մապատասխան բացա­տրու­թյուններ, ցուցումներ, պա­տաս­խանում է հարցե­րին: | Ներկայացնում են կատա­րած աշխատանքը, ցուցադրում գիտելիքները, տալիս են հարցեր: |
| 3. Նախորդ դա­սին ուսումնա­սիրած նյութի ամփոփում(5-6 րոպե) | Ամփոփել նախորդ աշխատանքի արդյունքները, նախապատ­րաստել աշակերտներին նոր նյութի ընկալ­մանը, արդի­ա­կանացնել գի­տե­լիքներն ու կարողություն­ները։  | Իրականացնում է ձևա­վո­րող փոխադարձ գնահատում՝ վիճակահանությամբ առանձնացված հարցերի օգնությամբ:Ամփոփում է աշխատանքը, տալիս համապատասխան պարզաբանումներ:Կապեր ստեղծել նախորդ և օրվա դասերի հիմնական գաղափարների միջև: | Պատասխանում են վիճակահանությամբ առանձնացված հարցերին: Իրականացնում են փոխադարձ գնա­հատում, լսում ուսուցչի պարզաբանումները:Դատողություններ են անում ուսուցչի հարցադրումների հիման վրա՝ բացահատելով նոր դասի գաղափարները: |
| 4. Հետաքրք­րու­թ­յան խթա­նում (2 րոպե) | Կազմակերպել մտագրոհ, իրականացնել մտքերի քարտեզագրում: | Գրատախտակին գրում է հետևյալ հասկացությունները. *«մթնոլորտային ճնշում, քամի, քամիների վարդ»,* և քարտեզագրում է սովորողների ներկայացրած գաղափարները (բացատրական, փոխադարձ կապեր, ենթադրություններ և այլն): Շեշտադրում է այն հարցերը, որոնք պետք է ուսումնասիրվեն դասի ընթացքում: | Սովորողները հնչեցնում են թեմատիկ մտքեր, հետաքրքրող հարցերը, դուրս բերում նոր դասի թեման: |
| 5. Դասի թեմայի և նպատակի ձևակերպում(2-3 րոպե) | Քննարկման արդ­յունք­նե­րից բխեց­նել դասի նպա­տակն ու խնդիր­ները: | Դասի թեման գրում է գրատախտակին, նշում դասի նպատակը և խնդիրները:  | Ուշադիր լսում են ուսուց­չին, տետրում գրում են դասի թեման և նպատակը: |
| 6. Ուսումնա­կան նյութի նախ­­նա­կան յուրացում(14-16 րոպե) | Դիտել տեսանյութը, կատարել աշխատանք տեքստով, գաղափարները պատկերել Ա3 ձևաթղթերի վրա:  | Ապահովում է տեսանյութի դիտումը` <https://geographyofrussia.com/ponyatie-atmosfernoe-davlenie/>, փորձում ուղղորդել դեպի դասի նպատակը:Դասանյութը բաժանում է մասերի, հանձնարարում խմբերին ուսումնասիրել այն և Ա3 թղթերին պատկերավոր նկարագրել:  | Խմբերը կարդում են դասի առանձին մասերը, քննարկում այն և գաղափարները պատկերում Ա3 թղթերի վրա՝ հստակ ձևակերպելով հիմնական գաղափարները: |
| 7. Գիտելիքների ամրապնդում (8-10 րոպե) | Ամրապնդել ձեռք բերած գիտելիքները ելույթների և մեկնաբանությունների միջոցով: | Ուղղորդում է աշխատանքների նպատակային ներկայացումն ու ամրապնդումը: | Ուսումնասիրված նյութն ամ­րապնդելու համար սո­վո­րողները ներկայացնում են իրենց աշխատանքերը (պաստառները)՝ բացատրելով և հիմնավորելով այն, ցույց տալով կիրառական կողմերը: |
| 8. Անդրադարձ(2-3 րոպե) | Ամփոփել դա­սը՝ վեր­լուծելով և գնահատելով կատարված աշխատանքը: | Սովորողներին տրվում են հետևյալ հարցերը.- Ո՞րն է դասի թեման, դասի նպատակը:- Ի՞նչ սովորեցիք այսօրվա դասից:- Ի՞նչ դժվարությունների հանդիպեցիք:- Ի՞նչ պետք է անեմ դժվարությունները հաղթահարելու համար: | Պատասխանում են տրվող հարցերին, ներկայացնում առաջարկություններ: |
| 9. Տնային հանձ­նարա­րություն(2 րոպե) | Հանձնարարել տնա­յին առա­ջադ­րանքը: | Հանձնարարում է տանն ըն­թեր­ցել ուսումնառության նոր նյութը, պատաս­խա­նել պա­րագրաֆի վերջում բերված հարցերին, կառուցել որևէ բնակավայրի քամիների վարդ: | Գրանցում են հանձնարարությունները: |